Дырэктар Інстытута палітычнай сацыялогіі, член палітрады партыі «Правое дело» Вячаслаў Смірноў датуе ўзнікненне еўрапейскіх каштоўнасцяў як цэласнай канцэпцыі сярэдзінай 1960-х гадоў. «Раней не было ніякіх „еўрапейскіх каштоўнасцяў“. Былі хрысціянскія каталіцкія і хрысціянскія рэфарматарскія і пратэстанцкія каштоўнасці», — распавёў ён на радыё «Свабода»[5]. Філолаг, журналіст Сяргей Дарэнка, зрэшты, дадае, што па стане на пачатак XX стагоддзя сярод еўрапейскіх каштоўнасцяў былі, напрыклад, васьмігадзінны працоўны дзень, выбарчае права для жанчын, метрычная сістэма мер, грыгарыянскі каляндар — менавіта гэта прынесла ў Расію Кастрычніцкая рэвалюцыя 1917 года[14].